B4-0329, 0344, 0402 og 0406/96

Beslutning om situationen vedroerende flygtninge i Bhutan, der taler nepalesisk

Europa-Parlamentet,

A. der er staerkt foruroliget over den ulykkelige situation vedroerende de ca. 86.000 flygtninge fra Bhutan, der hovedsagelig taler nepalesisk, og som for oejeblikket befinder sig i flygtningelejre i det oestlige Nepal, og 15.000 andre personer, som er spredt ud over naboomraaderne i Nepal og Indien,

B. der henviser til, at Bhutans politik med »national integration« paa grundlag af vestlige bhutanske (Drukpa) traditioner og kultur foerte til en kampagne, der indledtes i 1990, med undertrykkelse af nepalesisk kultur i Bhutan, annullering af statsborgerskab og chikane, anholdelser og somme tider tortur af etniske nepalesere, hvilket medfoerte en omfattende udvandring til Nepal af disse mennesker,

C. der er foruroliget over (ifoelge en nylig rapport fra South Asia Human Rights Documentation Centre), at forholdene i flygtningelejrene er forringet, isaer med hensyn til laegebehandling og uddannelse, og at nogle af stoetteorganisationerne, herunder UNHCR, nu reducerer eller tilbagetraekker deres stoette til disse lejre,

D. der henviser til, at flere grupper af bhutanske flygtninge har gennemfoert fredelige demonstrationer for at protestere mod denne uacceptable situation og har paabegyndt en march fra Nepal til Bhutan gennem det indiske omraade,

E. der henviser til, at flere demonstranter i henhold til Amnesty Internationals rapport er blevet arresteret af de indiske myndigheder midt i januar 1996 og frigivet efter retsforhoer, men at mange af dem vil blive doemt af Silguri-domstolen om kort tid,

F. der henviser til, at bevaegelsen for at skabe demokratisk reform i Bhutan har vundet udbredt gehoer i det sydlige Bhutan,

Europa-Parlamentet,

1. opfordrer regeringerne i Bhutan og Nepal til i samarbejde med alle andre involverede parter at naa frem til en aftale, som vil give mulighed for en hurtig og frivillig tilbagevenden af bhutanske flygtninge til deres oprindelsesland;

2. finder, at de indiske myndigheder boer tage fuldt hensyn til den alvorlige humanitaere situation, de bhutanske flygtninge befinder sig i i Nepal, og frifinde alle dem, der er blevet arresteret under fredelige protestdemonstrationer;

3. opfordrer regeringen i Bhutan til at traeffe praktiske foranstaltninger med hensyn til en tilbagevenden af disse flygtninge, der skal overvaages af UNHCR, og at sikre mindretallenes rettigheder paa Bhutans territorium;

4. opfordrer Kommissionen, Raadet og medlemsstaternes regeringer til at yde bistand til flygtningene i det oestlige Nepal (af hvilke nogle er naegtet officiel flygtningestatus), baade gennem Nepals regering og gennem de stoetteorganisationer, der opererer paa dette omraade;

5. opfordrer Kommissionen, Raadet og medlemsstaternes regeringer til i samarbejde med UNHCR at droefte forslag med regeringen i Bhutan om at yde stoette til en frivillig tilbagevenden og reintegration af disse flygtninge i deres tidligere hjem i Bhutan;

6. bemaerker i den forbindelse, at de fleste af disse flygtninge tilsyneladende i henhold til folkeretten kan betragtes som aegte borgere i Bhutan og mener, at Bhutans lov om statsborgerskab af 1985 muligvis skal aendres som foelge heraf;

7. paalaegger sin formand at sende denne beslutning til Raadet, Kommissionen, medlemsstaternes regeringer, regeringerne i Bhutan, Nepal og Indien og til SAARC's sekretariat.